ઈરાન વિરુદ્ધ નવી રણનીતિ તૈયાર કરી અને તેના ભાગ્યનો નિર્ણય અમેરિકન કોંગ્રેસ પર છોડાયા બાદ બન્ને દેશ ફરી એકવાર આમનેસામને આવી ગયા છે. આ ઘટનાને લઈને ઈરાને અમેરિકન પ્રેસિડેન્ટ ડોનાલ્ડ ટ્રમ્પની કડક શબ્દોમાં નિંદા કરી છે. ઈરાનના પ્રેસિડેન્ટ હસન રુહાનીએ કહ્યું કે, ઈરાન સામેની ટ્રમ્પની વધુ પડતી આક્રમક નીતિ એ દર્શાવે છે કે, અમેરિકા પોતાના નિર્ણય બાદ વૈશ્વિક સમુદાયમાં એકલું પડી ગયું છે.